Sirul Mubtadin

Neuringkaih Bhaih Forum Majelis Ta'lim Sirul Mubtadin
(Forum Majeulih Ta'lém Sirul Mubtadin)

## Bayeuen

Saboh Majeulih/Organisasi nyang meutujuan peusapat urueng ramèe keu geupeusaho droe lam saboh buet seumeubeuet deungon meuatô lagèe nyang na lam AD/ART nyang ka geu akui lé Keutuha MPU Acèh Barôh nyakni Abu Mushthafa Ahmad/Abu Palôh Gadéng. Majeulih nyoe hana meu ikat ngon politék, hana meukeuseud keu meupoliték.

Hana meu ikat ngon Pamarèntah bahpih meureumpok idin nibak pamarèntah saweub majeulih nyoe na Notarih, AD/ART nibak MPU Acèh Barôh, ka teudapeuta bak KesBangPol (Kesatuan Bangsa dan Politik), areuti jih kana SKT (Surat Keterangan Terdaftar).

## Meukusud Majeulih

Majeulih ẽleumèe nyoe nakeuh meutujuan keu:
* Masyarakat geu 'ibadat ngon Madeuhab Syafi'i, meu ètikeued Asy'Ariyah ngon Al Maturidiyah (beu rôh lam ètikeued Ahluss-Summah Wal Jama'ah), meutasawôh lam ajaran Syeikh junèd Al Baghdadiy.
* Peugadoh seusat-seusat nyang hana aliran, meukusud jih bèk sampé urueng meu 'ibadat ngon h'ana èleumèe.

## Urueng Urôh
=penasehat=
Nyang jeut keu peunasihat lam Majeulih nyoe nakeuh mandum 'Além 'Ulama nyang na di Acèh nyang geu pimpén lé Abu Musthafa atawa Abu Palôh Gadéng.

=Urueng Urôh Siuroe-uroe atawa Pengurus Harian=
Lam buet siuro-uroe, majeulih nyoe geusatoh ngon geu peutimang lé padum-padum droe gurèe:

**<u>Urueng Urôh Siuroe-uroe lam thôn 2014 sampoë 'an 2021 M</u>**

## Teumpat/Neuduek Majeulih
Neuduek Pusat Majeulih nyoe di Gampông Matang Lada, Kec. Seunuddon, Kab.Aceh Utara. Provinsi Aceh.

## Wilayah Keurija

Mandum wilayah Acèh ngon luwa Acèh
Kana leubèh nibak 16 boh cabeueng majeulih nyoe di Acèh, di luwa Acèh kana di Sumatera (nyang seulaén Acèh), Batam, Malaysia ngon Norwégia.

Lam tiep-tiep dairah na koordinator wilayah nyang peutimang buet lam majeulih nyoe.

## Syarat Jeut Keu Anggèta Ngon Kewajiban

* Tiep anggèta wajéb buena ikôt beuet lam siminggu sigo nyang geuseumeubeuet lé Gurè nyang meusaho rôh lam Forum Majeulih Sirul Mubtadin nyoe di Gampông atawa teumpat maséng-maséng.
* Tiep anggèta wajéb peuget kartu peuturi nyang geu peutubiet lé Pengurus Pusat dengan keunong biaya Administrasi 20.000 Rupia keu sidroe-droe anggèta.
* Tiep anggèta wajéb geubaca Surat Al Fatihah lam tiep go beuet-seumeubeuet, geuniet fahala Fatihah nyan keu Gurèe ngon keu bandum anggèta seureuta keu urueng chik geuh maséng-maséng deungan kasad beuseulamat iman ('oh meuninggai) keu anggèta nyang mantong udép, geukasad beu luwah kubu keu anggèta nyang ka meuninggai.
* Tiep anggèta wajéb geubaca Shamadiyah keu anggèta nyang ka meuninggai 50 go Shamadiyah bak watèe beuet-seumeubeuet di teumpat beuet nyang geupimpén lé gurèe seumeubeuet maséng-maséng, meunye nyang meuninggai nyan Gurè, Penasèhat, Pengurus atawa Gurè Bantu wajéb baca Shamadiyah 100 go.
* Bagi anggèta nyang h'ana hadir lam beuet deungan h'ana seubab nyang jeulaih atawa alpa, meunye meuturôt-turôt 3 go pengajian hana hadir nyan keunong sanksi geuputubiet nibak anggèta Forum, bukon geupeutubiet nibak beuet.
* Tiep anggèta wajéb geubayeue seudeukah (Bulanan) lam tiep buluen 3.000 Rupia keu biaya sumbangan keu anggèta laén nyang meuninggai donya. Sumbangan keu anggèta nyang meuninggai nyan 1.000.000 Rupia (geupeujôk bak ahli waréh).
* Tiep anggèta wajéb geubayeue seudeukah (Tahunan), sidroe anggèta 10.000 Rupia, keu biaya peuget HAUL -*).
* Wajéb ikôt HAUL lam tiep thôn pat mantong teumpat geupeuna -**).

## Hak-hak Anggèta

Tiep anggèta na hak antara la'én:
Watèe meninggai
* Meureumpok kiréman fahla Shamadiyah.
* Meureumpok sumbangan duka 1.000.000 Rupia (geuteurimong lé ahli waréh).

## Keutrangan Teunamah

-*)
* Nilai sumbangan kadang-kadang na meu ubah meunurôt keuadaan.
* Cabeueng di dairah na chit geupeuget kegiatan droe maséng-maséng, mungkén na tambahan keu sumbangan.

-**))
* Lam hai HAUL nyoe biaya transportasi ngon konsumsi nyan ditanggông lé maséng-maséng anggèta.
* Na HAUL nyang geupeuna lé pengurus pusat na chit geupeuget lé pengurus cabang.

## Nè